Mosonmagyaróvár Nagytérségi Hulladékgazdálkodási Önkormányzati Társulás Társulási Tanács Elnökétől

*9. sz. napirend*

**ELŐTERJESZTÉS**

**a Társulási Tanács 2025. május 20-i ülésére**

**Tárgy:** Kisalföldi Hulladékgazdálkodási NKft.”f.a.” 2024. évre vonatkozó megfelelésért felelős éves jelentése, az első számú vezető belső kontroll nyilatkozata, a belső ellenőrzés éves tevékenységéről szóló éves ellenőrzési jelentés – tájékoztatás

**Előterjesztő:** Dr. Árvay István elnök

**Az előterjesztést megtárgyalja:**

|  |
| --- |
| Előkészítő szervezeti egység (név, szignó): Kisalföldi Hulladékgazdálkodási Nkft. „f.a.”Polgármesteri Hivatal – Önkormányzati Osztály |
| Készítette (ügyintéző neve, szignó): Hancz Attila ügyvezetőCzinderné dr. Hegedüs Éva térségi koordinátor |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes jegyző |

A napirendet **nyilvános ülésen** javasolt tárgyalni, a határozat elfogadásához **egyszerű többség** szükséges.

**Tisztelt Társulási Tanács!**

A köztulajdonban álló gazdasági társaságok takarékosabb működéséről szóló 2009. évi CXXII. Tv. (Takarékos tv.) 7/J § (1) bekezdése határozza meg a gazdálkodás három jellemző mutatóját (mérleg főösszeg: 600 m Ft; éves nettó árbevétel: 1.200 m Ft; átlagosan foglalkoztatottak száma: 100 fő).

Amennyiben a fentiek közül legalább kettő a Társaság - a tárgyévet megelőző két üzleti év – beszámolójában magasabb, abban az esetben a Társaság a 339/2019 (XII.23.) Korm.rendelet előírásai alapján belső kontrollrendszer kialakítására, működtetésére kötelezett.

A Kisalföldi Hulladékgazdálkodási Nonprofit Kft. ezen értékhatárt meghaladva 2024. évben kötelezett volt a belső kontrollrendszer működtetésére.

A megfelelésért felelős a köztulajdonban álló gazdasági társaságok belső kontrollrendszeréről szóló 339/2019 (XII.23.) Korm.rendelet 10. § (2) bekezdése alapján elkészítette éves jelentését, melyet megküldött az első számú vezetőnek és a Felügyelőbizottság részére, amely azt a …../2025.(V.20.) FB határozatával elfogadta.

A belső kontrollrendszer szabályozása, illetve a köztulajdonban álló gazdasági társaságok belső kontrollrendszeréről szóló 339/2019 (XII.23.) Korm.rendelet 11. § (1) bekezdése alapján a Társaság első számú vezetője nyilatkozatban értékelte a köztulajdonban álló gazdasági társaság belső kontrollrendszerét. A dokumentumot a Felügyelőbizottság a …../2025.(V.20) FB határozatával elfogadta.

A 11. § (4) bekezdése szerint: „A köztulajdonban álló gazdasági társaság első számú vezetője az (1) bekezdésben meghatározott nyilatkozatot - a felügyelőbizottság vonatkozó határozatával együtt - tájékoztatásul megküldi a társaság legfőbb szerve és a tulajdonosi joggyakorló részére.”

A Korm.rendelet 24. § (1) bekezdésében foglaltak szerint a belső ellenőrzési vezető elkészítette a belső ellenőrzés éves tevékenységéről szóló összefoglaló jelentést, melyet a Felügyelő Bizottság a …../2025.(V.20.) FB határozatával jóváhagyott.

A 24. § (2) bekezdése szerint: „… A felügyelőbizottság legkésőbb a tárgyévet követő év május 31. napjáig jóváhagyja az éves ellenőrzési jelentést. A köztulajdonban álló gazdasági társaság első számú vezetője az éves ellenőrzési jelentést tájékoztatásul megküldi a társaság legfőbb szervének.”

Az ügyvezető fenti dokumentumokat rendelkezésünkre bocsátotta, melyek jelen előterjesztés mellékletét képezik.

Kérem a Társulási Tanácstól a határozati javaslat elfogadását.

Mosonmagyaróvár, 2025. május 7.

 Dr. Árvay István s.k.,

 elnök

**Határozati javaslat**

**…./2025. (V. 20) TT. határozat**

Mosonmagyaróvár Nagytérségi Hulladékgazdálkodási Önkormányzati Társulás Tárulási Tanácsa a Kisalföldi Hulladékgazdálkodási Nonprofit Kft. „f.a.” – előterjesztés mellékletét képező, 2024. évre vonatkozó – a megfelelésért felelős éves jelentését, az első számú vezető belső kontrollrendszer működését értékelő nyilatkozatát, a belső ellenőrzés éves tevékenységéről szóló összefoglaló jelentését, továbbá a Felügyelőbizottság kapcsolódó határozatait megismerte és a tájékoztatást elfogadja.